અકસ્માતના કારણે ઘણી વખત વ્યક્તિએ ઈજા થતા અંગો ગુમાવવા પડે છે. આવા લોકો માટે પ્રોસ્થેટિક (કૃત્રિમ) અંગો આશીર્વાદરૂપ બની શકે છે. અત્યાર સુધી ગુજરાતમાં એક માત્ર અમદાવાદ સિવિલ હોસ્પિટલ સ્થિત પેરાપ્લેજીયા ઈન્સ્ટિટ્યૂટમાં કૃત્રિમ અંગો તૈયાર થઈ રહ્યા હતા, પણ હવે સમગ્ર ગુજરાતમાં જિલ્લા સ્તરે કૃત્રિમ અંગો બનાવવા સેન્ટર્સ ઊભા કરવા તૈયારીઓ પુરજોશમાં શરૂ કરાઈ છે. જિલ્લા સ્તરે આવા સેન્ટર ઊભા થવાના કારણે જરૂરિયાતમંદ વ્યક્તિને કૃત્રિમ હાથ-પગ, કાન-નાક, વગેરે જેવા અંગો ઘર આંગણે મળી શકશે.